Roosterkoek | SARIE
Roosterkoek	deur Barbara Joubert
1 x 10 g-kitssuurdeeg
Meng die witbroodmeel, koekmeel, sout en suurdeeg in ‘n elektriese menger met ‘n deeghaak. Meng die suiker en warm water saam en voeg by die meel. Meng goed. Jy kan die mengsel ook met ‘n houtlepel aanmaak en dit op ‘n meelbestrooide oppervlak met jou hande knie tot elasties. Dit neem so 10 minute. Sit die deeg in ‘n groot genoeg bak vir dubbel die grootte daarvan. Maak die bak met kleefplastiek toe en laat rys tot byna dubbel die grootte op ‘n louwarm plek. As dit die dag nogal koud is, sit ek my lou-oond op laag en laat die deeg daarin rys. Knie die deeg af en vorm jou roosterkoeke – tradisioneel ‘n ovaalvorm. Besprinkel die roosterkoeke met ekstra meel en sit hulle op ‘n bakplaat om weer te rys. Hulle moet weer tot so dubbel die grootte rys. Braai stadig oor matige kole en draai nou en dan om. Dit sal so 20 – 30 minute neem. Onthou, die deeg moet gaar word.
Jy hoef nie altyd roosterkoek oor die kole te braai nie. Ek het dit al in ‘n riffelpan oor lae hitte op die stoof gaargemaak.